**ชัยมงคล ไชยรบ** (เกิด 2 กรกฎาคม พ.ศ. 2503) ชื่อเล่น ต่าง หรือ ครูต่าง เป็นนักการเมืองชาวไทย สมาชิกสภาผู้แทนราษฎรจังหวัดสกลนคร เขต 5 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2566 สังกัดพรรคพลังประชารัฐ

ประวัติ
-------

### ประวัติช่วงต้นและการศึกษา

ชัยมงคล ไชยรบ เกิดเมื่อวันที่ 2 กรกฎาคม พ.ศ. 2503 ที่ตําบลแวง อำเภอสว่างแดนดิน จังหวัดสกลนคร ศึกษาระดับมัธยมตอนต้น (มศ.3) ที่โรงเรียนวัดราชาธิวาส ซึ่งอยู่ในเขตดุสิต กรุงเทพมหานครและศึกษาระดับมัธยมตอนปลาย (มศ.5) ที่โรงเรียนเทเวศน์วิทยาคมที่กรุงเทพมหานครเช่นเดียวกัน ศึกษาระดับปริญญาตรีจากมหาวิทยาลัยราชภัฏบ้านสมเด็จเจ้าพระยา, ปริญญาโทจากมหาวิทยาลัยราชภัฏพระนคร จบการศึกษาระดับปริญญาเอกดุษดีบัณฑิตจากมหาวิทยาลัยเวสเทิร์น

การงาน
------

### ดํารงตําแหน่งทางราชการ

เริ่มดํารงตําแหน่งทางราชการจากการด้วยการเป็นครูซึ่งเป็นครูประชาบาบาล และลาออกมาเป็นผู้ใหญ่บ้าน ที่บ้านสร้างดู่ ตําบลแวง และได้รับราชการเป็นครู ในปี พ.ศ. 2532 ซึ่งสอนที่โรงเรียนบ้านหนองบัวแพ ตำบลบ้านถ่อน อำเภอสว่างแดนดิน

### งานการเมือง

ชัยมงคล ไชยรบ ได้เป็น สมาชิกสภาจังหวัดสกลนคร ในปี พ.ศ. 2544 ต่อมาในปี พ.ศ. 2546 ที่ประชุมสภา อบจ. ลงมติโหวตให้นายชัยมงคล ไชยรบ ขึ้นดำรงตำแหน่งเป็นนายกองค์การบริหารส่วนจังหวัดสกลนคร แทนคนเดิม ชัยมงคลได้ปฏิบัติหน้าที่นายก อบจ.ครั้งแรก 9 เดือน ครบวาระ จึงมีการจัดเลือกตั้งใหม่ ก็ได้ลงชิงตำแหน่งนายก อบจ. สามารถเอาชนะ ชูพงศ์ คำจวง (นายก อบจ.คนปัจจุบัน) และ เว้นไป 1 สมัย จากนั้นก็กลับมาชนะเลือกตั้งนายก อบจ. อีกครั้ง ครองตำแหน่ง นายกอบจ. เป็นสมัยที่ 3

ครูต่างได้ดำรงตำแหน่งเป็น นายกองค์การบริหารส่วนจังหวัดสกลนคร และยังได้ควบตำแหน่งนายกสมาพันธ์ อบจ. ภาคอีสาน และ นายกสมาคม อบจ.แห่งประเทศไทย พร้อมทั้งยังได้รับรางวัลการันตรีความสามารถหลายสาขา อาทิ พ.ศ. 2555 รางวัลระฆังทอง บุคคลตัวอย่างแห่งปี สาขาผู้นำท้องถิ่นครั้งที่ 5, พ.ศ. 2556 รางวัลสิงห์ทอง โดยสมเด็จพระสังฆราชเจ้า กรมหลวงวชิรญาณสังวร, พ.ศ. 2557 รางวัลผู้นำท้องถิ่นดีเด่น โดยมูลนิธิเพื่อสังคมไทย, รางวัลองค์กรปกครองส่วนท้องถิ่น ผู้นำท้องถิ่นดีเด่นครั้งที่ 14 และรางวัลองค์กรปกครองส่วนท้องถิ่น 

ชัยมงคล ไชยรบ เคยเป็นสมาชิกในพรรคสร้างอนาคตไทยและประกาศว่าจะลงสมัครรับเลือกตั้ง แต่ได้ลาออกจากพรรคสร้างอนาคตไทยและได้สมัครเป็นสมาชิกพรรคพลังประชารัฐ

กระทั่งปี พ.ศ. 2566 มีการเลือกตั้งนายกองค์การบริหารส่วนจังหวัดสกลนคร กลับเป็นฝ่ายแพ้ให้กับ ชูพงศ์ คำจวง คู่แข่งเดิม

#### สมาชิกสภาผู้แทนราษฎร

ชัยมงคลได้สมัครเป็น สมาชิกสภาผู้แทนราษฎรเขต 5 จังหวัดสกลนคร สังกัดพรรคพลังประชารัฐ และได้รับเลือกตั้งให้เป็น สส. ครูต่างได้เอาชนะ วงศ์อะเคื้อ บุญศล สังกัดพรรคเพื่อไทย ซึ่งเป็นบุตรของ พงษ์ศักดิ์ และ อนุรักษ์ บุญศล อดีต ส.ส.พรรคเพื่อไทย

ชัยมงคล ไชยรบ ได้รับการเลือกตั้งเป็นสมาชิกสภาผู้แทนราษฎรมาแล้วครั้งแรก คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสกลนคร สังกัดพรรคพลังประชารัฐ

เครื่องราชอิสริยาภรณ์
---------------------

* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. 1 2 3 4 5 6  narongs. "ทำความรู้จัก 'ครูต่าง' ชัยมงคล ไชยรบ สส.ป้ายแดงสกลนคร เขต 5 พปชร". *เดลินิวส์*.
2. 1 2  อินทรีภูพาน (2023-04-21). "สกลนคร ชัยมงคล พรรคพลังประชารัฐ ส.ส. เขต 5". *เสียงภูพาน*.`{{cite web}}`: CS1 maint: url-status (ลิงก์)
3. 1 2  ""ชัยมงคล ไชยรบ"อดีตนายกฯอบจ.3". *สยามรัฐ*. 2023-05-18.`{{cite web}}`: CS1 maint: url-status (ลิงก์)
4. ↑  "นับคะแนนไม่เป็นทางการ 'ชัยมงคล'จ่อนายกอบจ.สกลนคร ต่ออีกสมัย". *www.thairath.co.th*. 2012-10-21.
5. ↑  "ชัยมงคล ไชยรบ นายกองค์การบริหารส่วนจังหวัดสกลนคร". *posttoday*. 2019-10-03.`{{cite web}}`: CS1 maint: url-status (ลิงก์)
6. ↑  ""อุตตม-สนธิรัตน์"ลุยสกลนครเปิดตัวอดีตนายกอบจ.ว่าที่ผู้สมัครสส.พรรค". *posttoday*. 2022-05-27.
7. ↑  "ชัยมงคล ไชยรบ สภาผู้แทนราษฎร ชุดที่ 26 พ.ศ. 2566".`{{cite web}}`: CS1 maint: url-status (ลิงก์)
8. 1 2  pprpadmin (2023-06-03). ""ชัยมงคล ว่าที่ ส.ส. เขต 5 สกลนคร"". *พลังประชารัฐ*.`{{cite web}}`: CS1 maint: url-status (ลิงก์)
9. ↑  เสียงภูพานออนไลน์ (2023-04-17). "ชัยมงคลผู้สมัคร ส.ส.พลังประชารัฐสกลนคร". *เสียงภูพาน*.`{{cite web}}`: CS1 maint: url-status (ลิงก์)
10. ↑  "'ชัยมงคล ไชยรบ' ว่าที่ ส.ส. สกลนคร". *THESTATESTIMES* (ภาษาอังกฤษ).`{{cite web}}`: CS1 maint: url-status (ลิงก์)
11. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖๖, ๒๒ มกราคม ๒๕๖๓
12. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๒, ๑๖ ตุลาคม ๒๕๖๐